Greyhound cafe ตั้งอยู่ในซอยทองหล่อ 15 J avenue การเดินทางจะขับรถมาเองก็ได้ค่ะ แต่เรื่องที่จอดรถไม่มั่นใจนะคะ อาจต้องไปจอดบนอาคาร หรือจะจอดตรงหน้าวิลล่าก็ได้ แต่ค่าที่จอดตรงหน้าวิลล่าแพงอยู่ค่ะ เพราะสำหรับจอดไม่นาน หรือจะมากับรถไฟฟ้าก็สะดวกสบาย แต่ต้องมาต่อรถบัสสีแดงเข้าไปในซอย หรือจะนั่งวินมอเตอร์ไซต์เข้าไป 15 บาทค่ะ

บรรยากาศ ร้านจะแบ่งเป็น 2 ส่วน คือ ส่วนด้านในร้าน และส่วนด้านนอกร้าน วันที่ไปเป็นวันอาทิตย์เวลาประมาณบ่าย 3 โมงคนไม่เยอะมาก ส่วนใหญ่จะเป็นชาวต่างชาติค่ะ

สำหรับเมนูที่สั่งวันนี้จะหนักไปทางสลัดค่ะ
- Lasagna salad (180.-) เป็นสลัดลาซานญ่าปริมาณไม่ถึงครึ่งของครึ่งกระเพาะ สลัดรสชาติดีค่ะ ชุ่มน้ำมันมะกอก น้ำที่ราดมาจะออกเปรี้ยวๆ หน่อย น่าจะเป็นส่วนของมะเขือเทศค่ะ

- สลัดผักย่าง (180.-) ปริมาณบวกกับจานแรกก็ครึ่งกระเพาะพอดี สำหรับสลัดจานนี้ก็น้อยนิดไม่แพ้จานแรก เป็นผักไม่กี่อย่างย่างมาพอมีกลิ่นหอมๆ ชุ่มด้วยน้ำมันมะกอก น้ำที่ราดมาจะเป็นสีเขียวๆ คล้าย pesto (ไม่รู้ว่าเค้าเรียกว่าอะไรจริงๆ) มีกลิ่นหอมนิดๆ ของใบโหระพา ส่วนตัวชอบจานนี้มากกว่าจานแรกค่ะ

- spinach salad (260.-) จานนี้จะเป็น baby spinach พร้อมกับขนมปังกรอบ โรยมาด้วยเมล็ดดอกทานตะวันและเบคอนกรอบ (แต่ในรูปจะขอแยกเบคอนออกมานะคะ) ขนมปังกรอบเกิ้นนน ไม่เป็นมิตรกับฟันเท่าไหร่ น้ำสลัดจานนี้รสชาติจะเปรี้ยวๆ เค็มๆ เข้ากันดีค่ะ

- GHC traditinal (380.-) เป็นเมนูพิเศษที่ทางร้านบอกว่าจะมีเพียงช่วงเวลาเดียวของปี จานนี้จะเป็นเนื้อไก่งวงอบ แล่บางๆ เสิร์ฟพร้อมน้ำเกรวี่สมุนไพร stuffing มันฝรั่งบด ถั่วลันเตาผัดเนย และแคนเบอร์รี่ซอส จานนี้ไม่ได้กินค่ะ

- Italian Bruschetta (130.-) จานนี้กะว่าจะสั่งมากินเล่น แต่มาหลังสุด คืออัลไล •__•' จะมีสองแบบค่ะ คือ เป็นมะเขือเทศ กับเห็ด รสชาติดีทั้งสองแบบ บรูสเกต้าหน้าเห็ดจะเป็นเห็ดสับมาละเอียดหน่อย แน่นมาก กรึบๆ ดี ส่วนหน้ามะเขือเทศก็เปรี้ยวๆหวานๆ เข้ากับขนมปังดีเลย

- Red riddle (180.-) ไม่มั่นใจว่ามีอะไรบ้าง แต่ที่แน่ๆ จะมีน้ำทับทิม น้ำมะนาว ใบสะระแหน่ และ perrier ซ่าๆ 

- Mingle mix (150.-) จะมีลูกพีช และราสเบอร์รี่ peach syrup, raspberry syrup และน้ำมะนาว + perrier

- น้ำแร่ ขวดละ 30 บาท

ที่นี่มี service charge 10% ค่ะ การบริการดี ร้านบรรยากาศดี อาหารรสชาติดี นานๆ มากินทีก็ดีค่ะ ชอบสลัดมากๆ อร่อยถูกใจโดยเฉพาะสลัดผักย่าง แต่ปริมาณน้อยไปนิดถ้าเทียบกับราคา